VS002483
Datum: 2001-10-22T02:00:00.000+02:00
datum_sodbe_i_stopnje: 2008-01-22T00:00:00.000Z
podrocje: višina odškodnine za nepremoženjsko škodo
institut: strah - skaženost - zmanjšanje življenjske aktivnosti - telesne bolečine
skupina: poškodbe glave in možganov in njihove posledice - sistemske bolezni
fischer: hudi primeri
odskodnina: 54.500 EUR - končni znesek odškodnine je bil ustrezno zmanjšan glede na znesek že izplačane odškodnine
opombe: II Ips 322/2009. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Revirni lovec.

## Škodni dogodek

Poškodoval ga je 1,2 tone težak, podivjan bik, ki je ušel z neustrezno zavarovanega pašnika.

## Poškodba

Obtolčenine možganov, poškodbena krvavitev pod mehko možgansko opno, ohromelost po desni strani telesa. Med zdravljenjem je prišlo do infekta dihal z bakterijsko floro (MRSA), vdora bakterij v krvni obtok (sepsa) in supraventikularne tahikardije.

## Telesne bolečine

21.000 EUR Stalne hude bolečine – 1 mesec, srednje hude bolečine – 3 mesece, lahke, pogoste bolečine – 4 mesece; v bodoče bodo lahko blage le če bo fizično pretiraval. Glavobol je bil srednje hud – 4 mesece, lažji in pogost – 1 leto, tudi v bodoče bo blag in občasen.

#### Hospitalizacija

2 meseca, od tega 1 mesec v intenzivni negi.

#### Ambulantno zdravljenje

Številni obiski pri splošnem zdravniku in pri specialistih.

#### Rehabilitacija

2 meseca rehabilitacije v IRSR, 14 dni zdravilišča.

#### Nevšečnosti med zdravljenjem

Zdravljenje je trajalo 9 mesecev; prejemanje močnih antibiotikov, 1 mesec odvisen od pomoči in nege bolnišničnega osebja, prejemanje infuzije elektrolitov in plazme, prejemanje zdravil proti strjevanju krvi, 3x CT, 30X RTG, 3 mesece hoje s hoduljo in 2 meseca z berglami, nato še nekaj časa z eno berglo, ki jo bo za hojo na daljše razdalje potreboval tudi v bodoče.

## Strah

3.500 EUR Izredno hud sekundarni strah za življenje in zdravje – 2 dni; hud strah – 1 mesec srednje hud strah – 2 meseca, blag strah – 6 mesecev.

## Zmanjšanje življenjske aktivnosti

32.000 EUR Lažja ohromelost desne strani telesa, manjše motnje govora, izteka mu slina, aktivna gibljivost desne rame, kolka in gležnja je lažje zavrta, mišična moč zgornjega in spodnjega uda je oslabljena; ima motnje ravnotežja; trpi zaradi močnih motenj koncentracije, spomina, je osebnostno spremenjen v smislu kontuzijskega sindroma, nesposoben je za delo, ki terja poklekanje, počepanje, hojo po neravnem terenu, navkreber, navzdol, tek, poskoke, hitro spremembo smeri; nesposoben je za dela, ki zahtevajo grobo mišično moč desne roke, fino koordinacijo oprijema z desnico in koordinacijo prstov desnice (pisanje, tipkanje, uporaba računalnika); zmanjšano sposoben je za dela, ki zahtevajo pomnenje, daljšo koncentracijo, miselno dinamičnost, hitro asociativno mišljenje. Pri osnovnih življenjskih opravilih je samostojen. Dela revirnega lovca ne opravlja več, gibanje v naravi je moral opustiti. Je nezmožen za pridobitno delo.

## Skaženost

1.500 EUR Hodi opazno šepajoče, nagnjen je na eno stran, pri hoji uporablja palico, hoja je petelinja, kar vzbuja pozornost; ima povešen desni ustni kot.

---

ZOR člen 200, 203